એક અંગ્રેજી અખબારના અહેવાલ પ્રમાણે રવિવારે યોજાયેલી મૅચ પહેલાં ભારતીય ટીમ મેનેજમેન્ટ દ્વારા પીચ બદલવાની વિનંતી કરવામાં આવી હતી, જેનો સ્વીકાર કરીને રવિવારે સવારે જ પીચમાં મોટો ફેરફાર કરવામાં આવ્યો હતો. હકીકતમાં ઑસ્ટ્રેલિયા અને પાકિસ્તાન વચ્ચે મોહાલીમાં જે પીચ પર મૅચ રમાઇ હતી, એ જ પીચ પર ભારત અને ઑસ્ટ્રેલિયા વચ્ચે મૅચ યોજાવાની હતી, પરંતુ ભારતીય ટીમ એ પીચ પર રમવા માગતી નહોતી અને આ જ કારણે ફેરફાર કરવામાં આવ્યો હતો.